Bad Twüschenahn - Wikipedia

# Bad Twüschenahn

### Vun Wikipedia

Bad Twüschenahn is en Gemeen in den Kreis Ammerland in Neddersassen westlich von Ollnborg, de sik ut 19 Buernschapen tosamensett.

Wels op’n Twüschenahner Markt
Watertoorn in Twüschenahn

De Dörper um dat Twüschenahner Meer sünd wahrschienlich al twüschen dat 9. un 11. Jahrhunnert entstahn. Middelpunkt von dat Ammerlänner Heerschupsrebett weer de Borg Elmendorp an't Noordöver von'n See. 1331 tuuschden de Ollnborger Grafen ehr Goot Füchtel bi Vechta gegen den Besitt von de Ridders von Elmendorp. Se kregen darmit nich bloots de Borg, sünnern ok grode Lännereen un dat Gericht in ehre Hannen. Mit de Tiet boden de Ollnborgers ehre Heerschup ut. Dat Gericht aver woor laterhen na Twüschenahn verleggt. 1430 sett de Graaf enen Vogt in Twüschenahn in. Ut de Vogtei woor 1814 en Amt, un 1858 woor dat Amt an Westerstäe anslaten. De Beteeknung „Bad“ kreeg de Oort 1920 von dat Olnborger Staastministerium. Siet 1964 gellt Twüschenahn as en staatlicht Heelbad. Kuren köönt dar socke Patschenten maken, de wat mit Rheuma un Hartkrankheiten to doon hebbt. Besunnerheiten sünd in Twüschenahn de Kurpark, dat Moorheelbad, de Överweg rund um den See, de velen Rhododendronkulturen, de Windmöhl un dat Heimatmuseum „Ammerlänner Buurnhuus“ mit den Spieker un annere Nevengeböde.

## [Ännern] Buernschapen

De Gemeen Bad Twüschenahn sett sik ut 19 Buernschapen tosamen:

- Bad Twüschenahn I Ost
- Bad Twüschenahn I West
- Bad Twüschenahn II
- Specken
- Ekern (mit Burgfelde un Aschwege)
- Dänikhorst
- Ohrwege (mit Ohrwegerfeld, Altenkamp un Querenstede)
- Rostrup I (mit Gut Eyhusen un Hösjekamp)
- Rostrup II (mit Deepenfurth)
- Elmendorf (mit Langebrügge un Wilbroksmoor)
- Helle (mit Dreibergen, Meyerhusen, Kreyenkamp, Hellermoor un fröher Altenkirchen)
- Aschhusen
- Kayhusen
- Kayhuserfeld
- Petersfehn I / Bloh Süd
- Petersfehn II
- Wehnen / Bloh Nord
- Ofen
- Westerholtsfelde

Vun „http://nds.wikipedia.org../../../b/a/d/Bad_Tw%C3%BCschenahn_ddba.html“

Kategorien: Oort | Neddersassen

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English
- Esperanto
- Lumbaart
- Nederlands
- Русский
- Volapük